OpenLLM-France/wikimedia huggingface dataset:
# São João da Fronteira

São João da Fronteira Brasilgo udalerri bat da, Piauí estatuan kokatua. 5.522 biztanle ditu 818,149 km²ko eremuan.

## Ikus, gainera

* Piauí

## Kanpo estekak

* Datuak: Q2064127
* Multimedia: São João da Fronteira / Q2064127
# São João da Baliza

São João da Baliza Brasilgo udalerri bat da, Roraima estatuan kokatua. 8.858 biztanle ditu 4.284,506 km²ko eremuan.

## Ikus, gainera

* Roraima

## Kanpo estekak

* Datuak: Q1646960
* Multimedia: São João da Baliza / Q1646960
# São João da Lagoa

São João da Lagoa Brasilgo udalerri bat da, Minas Gerais estatuan kokatua. 4.822 biztanle ditu 998,015 km²ko eremuan.

## Ikus, gainera

* Minas Gerais

## Kanpo estekak

* Datuak: Q785452
* Multimedia: São João da Lagoa / Q785452
# São João da Boa Vista

São João da Boa Vista Brasilgo udalerri bat da, São Pauloko estatuan kokatua. 92.535 biztanle ditu 516,399 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q925419
* Multimedia: São João da Boa Vista / Q925419
# São João Nepomuceno

São João Nepomuceno Brasilgo udalerri bat da, Minas Gerais estatuan kokatua. 25.565 biztanle ditu 407,427 km²ko eremuan.

## Ikus, gainera

* Minas Gerais

## Kanpo estekak

* Datuak: Q919616
* Multimedia: São João Nepomuceno / Q919616
# São João da Barra

São João da Barra Brasilgo udalerri bat da, Rio de Janeiroko estatuan kokatua. 36.573 biztanle ditu 455,044 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q923201
* Multimedia: São João da Barra / Q923201
# São João da Canabrava

São João da Canabrava Brasilgo udalerri bat da, Piauí estatuan kokatua. 4.242 biztanle ditu 480,28 km²ko eremuan.

## Ikus, gainera

* Piauí

## Kanpo estekak

* Datuak: Q2064374
* Multimedia: São João da Canabrava / Q2064374
# José Iruretagoyena

José Iruretagoyena Solchaga (Lodosa, 1879ko uztailaren 27a – Iruñea, 1960ko martxoaren 26a) nafar militarra izan zen.

## Biografia

Gerra Zibila piztu zenean koronela zen eta abuztuan Jose Soltxaga lehengusuaren agindupean Gipuzkoako kanpainan parte hartu zuen. Gerraren amaierako jenerala zen.
Gerra ondoren, gobernadore militarra eta 1946 eta 1947 artean, Iruñeko alkatea izan zen.

## Erreferentziak

* ↑ Abizenak Iruretagoyena Solchaga idaztea euskal herritar honen aukera pertsonala da. Izan ere, Euskaltzaindiak, euskara baturako, Iruretagoiena Soltxaga onartu du deitura horien grafiatzat. Ikus Euskal Onomastikaren Datutegia.
* ↑ Masoliver, Carlos Engel. (2000). Historia de las divisiones del ejército nacional. Almena Ediciones, 17 or..
* ↑ «Navarra mantiene la distinción de hijos predilectos o adoptivos a 12 franquistas, incluido el dictador» Noticias de Navarra 2015/02/01.
* Datuak: Q20898202
# José Jabardo

José Jabardo Zaragoza (Azuqueca de Henares, 1915eko otsailaren 3a - Benidorm, 1986ko apirilaren 12a) txirrindulari espainiarra izan zen.
1941ean bigarren amaitu zen Nafarroako Itzulian eta hirugarren Espainiako Vueltan. Hurrengo urteko Vueltan, etapa garaipen bar eskuratu zuen.

## Palmaresa

1941
* 2. Nafarroako Itzulian
* 3. Espainiako Vueltan
1942
* 6. Espainiako Vueltan eta etapa 1
* 3. Narancoko Igoeran

## Sailkapen orokorra Itzuli handietan

| Carrera | 1941 | 1942 |
| Italiako Giroa | - | - |
| Frantziako Tourra | - | - |
| Vuelta a España | 3. | 6. |
—: ez zuen parte hartu
UT: utzi, ez zuen amaitu

## Kanpo estekak

* José Jabardo - ProCyclingStats
* José Jabardo (sitiodeciclismo.net
* Datuak: Q3810461
# José Javier Alfaro Calvo

José Javier Alfaro Calvo (Cortes, 1947ko azaroaren 5a) nafar irakasle, ilustratzaile eta idazlea da.

## Biografia

Cortesen, 1947an jaioa, Eliz-filosofia, Magisteritza eta Filologia Hispanikako ikasketak egin zituen. 1974tik Tuteran bizi da eta bertan Griseras Eskola Publikoan matematikako irakasle bezala lan egin zuen; ikastetxe horretan 1978tik 1982ra zuzendaria izan zen. Filologia Hispanika bukatu ondoren, herri bereko Benjamin Tuterakoa Institutuan gaztelaniazko irakasle bezala lan egin zuen. 2009an erretreta hartu zuen.
Gaur egun sorkuntza literarioari eta artistikoari emana dago. Eskola askotan poesia zabaltzeko ekintzak aurrera eramaten ditu. Traslapuente aldizkariaren sortzailea eta erredakzio batzordeko kidea da, bestetik. Egunkari eta aldizkari desberdinetan kolaboratzen du.

## Obra literarioa

* Cuatro poetas tudelanos (1985, Arribas, Bordonaba eta Ros-ekin batera).
* Memoria del olvido (Medialuna Ediciones, 1991).
* Sonetos a cuatro voces (1994, con Bordonaba, Buñuel eta Juan Colino-rekin batera).
* Magiapalabra (Hiperión, Ajonjolí, egilearen marrazkiekin, 1995).
* Asfalto y piel (Nafarroako Gobernuaren Sorkuntzari Saria, 1999).
* Poemímame (Hiperión, Ajonjolí, egilearen marrazkiekin, 2001).
* Navarra de la A a la Z (Everest, 2007).
* Maneras de quitar el polvo (KRK Ediciones, Gijóneko Ateneo Jovellanos saria, 2011).
* Nanas para dormir animales (Olifante infantil, 2012).
* Arena y nube (Hiperión, Ajonjolí, egilearen marrazkiekin, 2013).
* De miel y de hiel (Ed. Traslapuente, 2013, Juan Colinorekin).
* Las lunas de Mazeh (Ed. Traslapuente, 2016).

## Sariak

Asko dira irabazi dituen sariak. Hona hemen batzuk:

### Poesia

* "Aoiz hiria" 1986 eta 1999
* "Martínez Baigorri", Lodosa 1987
* "Castel Ruiz", Tutera 1986
* "Callosa de Segura" (Alicante) 1989
* "Universidad Popular de Puertollano" 1990
* "Ciudadela", Iruñea, 1992
* "Nafarroako Gobernuaren Sormenari Saria", 1994
* "Poesía del mar", Madril, 1998
* "Ciudad de Ponferrada" 1998
* "Ayuntamiento de Reinosa" 2000
* "Ciudad de Tudela" 2001
* "Villa de Cadreita" 2002
* "Fray Luis de León Poesia Saria", 2005
* "Zilarrezko Zahorí", 2010
* "Ateneo Jovellanos Nazioarteko Saria", Gijón, 2010

### Narratiba

* 1995: Tuterako Udalaren "Nafarroa" ipuin-leihaketa
* 1996: "Ximénez de Rada" Institutuaren saria
* 2001: "Cadreita Herria" saria
* 2001: Martzillako "Ana de Velasco" saria
* 2006: "La Felguera" saria
* 2008: Fernández Lema Fundazioaren ipuin-leihaketa, Ḷḷuarcan

## Artista plastikoa

Margolaritzaren alorrean ere erakusketa batzuk eginak ditu; halaber ere erakusketa kolektiboetan parte hartu du. Afixagile bezala sari desberdinak eskuratu ditu: Tuterako Kartel Leihaketa 1987an eta 1988an, Lizarran 1990ean. Ilustratzaile bezala, bestetik, liburu desbedinak ilustratu ditu.

## Erreferentziak

* 1 2 .

## Kanpo estekak

* (Gaztelaniaz):Egilea Auñamendi Entziklopedian.
* (Gaztelaniaz):Insula Baranaria webguneko poemak.
* Datuak: Q51286921
# José Javier Eguiguren

José Javier de Eguiguren y Ríofrío (Loja, 1815eko abenduaren 3a – 1884) Ekuadorreko politikari eta abokatua izan zen, Botere Betearazlearen arduraduna 1875eko urriaren 4tik 1875eko abenduaren 9ra.

## Biografia

Lojan jaio zen, Ekuadorren, “Chongopita” etxaldean, José Gonzalo de Eguiguren y Aguileraren, eta bere emazte Francisca de Riofrío y Riofríoren semea. Dionisio de Eguiguren y Arzube euskal militarraren biloba. José Javier Isabel Valdivieso y Carcelénekin ezkondu zen.

## Kanpo estekak

* Oña Villareal, Humberto: Servidato SA - Arakatua - Francisco León Franco doktoreak, José Javier Eguiguren eta Rafael Polit
* Datuak: Q2150302
# José Javier Esparza

José Javier Esparza Abaurrea (Iruñea, Nafarroa Garaia, 1970eko uztailaren 20a) politikaria da, UPN alderdikoa. 2014ko azaroaren 29an, Nafarroa Garairako UPNren zerrendaburu izendatu zuten.

## Bizitza

Politikari izan aurretik futbolari izan zen. 1995ean hasi zen politikan, Agoitzen, zinegotzi. Herri hartako alkate izan zen 1999 eta 2007 bitartean. Gainera, 2011 arte, Nafarroako Kirol Institutuko zuzendaria izan zen. Gero, Nafarroako Foru Erkidegoko Gobernuko Tokiko Administrazio kontseilaria izan zen.
2015eko maiatzean, UPNko buruak zeharka adierazi zuen Agoitzeko udal hauteskundeetan PSN (edo EH Bildu) bozkatu zuela, "UPNrentzat eta Nafarroarentzat onena". Agoitzeko bere alkatetzan, ia bi milioi euroko zorra utzi zion udalari, erabilera urriko eraikuntza handietan gastatuak.

## Erreferentziak

* ↑ Abizena horrela idaztea, herritar horren aukera pertsonala da. Izan ere, Euskaltzaindiak, euskara baturako, Espartza onartu du deitura horren grafiatzat. Ikus Euskal Onomastikaren Datutegia.
* ↑ «José Javier Esparza Abaurrea», UPN
* ↑ J. Senar, «Agoitz gaizki utzi du», Berria, 2014-11-30
* ↑ «Esparza (UPN) acude a votar "contento" con el trabajo realizado» Diario de Navarra (Iruñea) 2015-05-24.
* ↑ «El Agoitz que dejó Esparza» www.naiz.eus (Noiz kontsultatua: 2018-12-09).
* Datuak: Q20492413
* Multimedia: José Javier Esparza Abaurrea / Q20492413
# José Javier Abasolo

José Javier Abasolo Diaz de Basurto (Bilbo, 1957ko urtarrilaren 3a - ibidem, 2022ko maiatzaren 7a) eleberrigile eta abokatua izan zen. Gehien landu zuen generoa eleberri beltzarena izan zen; dena del, ukroniak eta eleberri historikoak ere idatzi zituen.

## Biografia

Deustuko Unibertsitatean Zuzenbidea ikasi zuen eta Eusko Jaurlaritzako administrazio publikoan lan egin zuen. Gangsterera aldizkarian, Herri Irratian eta Bilboko El Correo egunkarian kolaboratu ohi izan zuen.
Gaztetatik irakurle heterogeneoa zen, eta nobela beltzera Manuel Vázquez Montalbánen Tatuaje eleberriari esker hurbildu zela zioen, eta hortik klasiko amerikarretara igaro zen. Nobela beltza idaztea gustatzen zitzaiola eta harekin gozatzen zuela aitortzen zuen.
Kritikari batzuek uste zuten «nobela beltzaren generoari ekarpen serio gehien egiten dion idazle bat dela, egungo euskal gizartearen ispilu kritiko gisa...». Bere pertsonaiarik ezagunena Mikel Goikoetxea da, "Goiko" ezizenez ezaguna, detektibe pribatu eta lau eleberrietako protagonista bihurtutako ertzain ohia.

## Obra
### Eleberri beltza

Euskadin girotzen zituen beti eleberriak, Bilbon zehazki.

#### Goiko izeneko protagonista

* Pájaros sin alas. (Erein, 2010).
* La luz muerta. (Erein, 2012).
* La última batalla. (Erein, 2013).
* Demasiado ruido. (Erein, 2016).

#### Beste eleberriak

* Lejos de aquel instante. (Alba, 1997).
* Nadie es inocente. (Alba, 1998).
* Una investigación ficticia. (Tempore, 2000).
* Hollywood-Bilbao. (Hiria, 2004).
* El color de los muertos. (Hiria, 2005).
* Antes de que todo se derrumbe. (Algaida, 2006).
* Heridas permanentes. (Tropismos, 2007).
* Una del Oeste. (Erein, 2014).
* Asesinos inocentes. (Erein, 2017)
* Una tumba en Jerusalén. (Txertoa, 2020)
* El país equivocado (Erein, 2022).

### Eleberri historikoak eta ukroniak

* El aniversario de la independencia. (Tropismos, 2006).
* Una decisión peligrosa. (Ttarttalo, 2014).
* El juramento de Whitechapel. (Erein, 2019).

## Sariak

* Prensa Canaria Eleberri Saria 1996, Lejos de aquel instante eleberriarekin.
* García Pavón Eleberri Saria 2005, Antes de que todo se derrumbe eleberriarekin.
* Bizkaiko liburu-saltzaileen gremioaren saria 2006, El aniversario de la independencia eleberriarekin.

## Erreferentziak

* ↑ https://www.deia.eus/cultura/2022/05/08/javier-abasolo-escritor/1217207.html
* ↑ https://web.archive.org/web/20191229164724/http://otrolunes.com/24/otras-voces-hispanas/jose-javier-abasolo-entre-la-historia-y-la-vida/
* ↑ https://www.eitb.eus/eu/kultura/literatura/osoa/8833760/jose-javier-abasolo-eleberri-beltzeko-idazle-bilbotarra-hil-da-65-urte-zituela/

## Kanpo estekak

* Datuak: Q19606234
# José Javier Belloso

Jose Javier Belloso Ezkurra (1967ko apirilaren 14a, Iruñea) nafar futbolari ohi bat da. Aurrelari postuan jokatzen zuen.

## Ibilbidea

Errealaren harrobitik atera zen, 1991ko udan Real Sociedad B taldetik Errealaren talde nagusira iragan zen. 1991-1992 denboraldian Espainiako futbol ligako lehen mailan Errealarekin lau partidu jokatu zituen.

## Kanpo estekak

* Jose Javier Belloso fitxa irakurgai eta irudia ikusgai (Katalanez)
* Datuak: Q11929093
# Tara Moss

Tara Moss (Victoria, Columbia Britainiarra, Kanada, 1973ko urriaren 2) supermodelo ohia eta idazle kanadar-australiarra da. Nahiz eta Kanadan jaio, 1996an Australiara bizitzera joan zen eta gaur egun Sydneyn eta Los Angelesen bizi da. Azken hiri honetan bere eleberriak zinera egokitzen ari dira.
Bere liburuak hamabost herrialdetan eta hamar hizkuntzatan argitaratuak izan dira. Horrez gain, National Geographic Channel telebista-kateko Tara Moss Investigates telebista saioa aurkezten du. Halaber, FBIrekin eta LAPDrekin patruilatzen egon da, suzko armak desarratu ditu, RAAFekin hegan egin du, gorputegi eta auzitegietan egon da, eta Australiako Segurtasun Akademian ikertzaile pribatuaren III. agiria lortzen egon da, bere eleberrientzako informazioa lortzeko.

## Idazlanak
### Eleberriak

* Fetish (1999)
* Split (2002)
* Covet (2004)
* Hit (2006)
* Siren (2009)

### Istorio laburrak

* Psycho Magnet
* Know your ABCs
* Intuition

## Kanpo loturak

* (Ingelesez) Tara Mossen webgune ofiziala
* Datuak: Q7685109
* Multimedia: Tara Moss / Q7685109
# Tara Babulfath

Tara Babulfath (Stockholm, 2006ko urtarrilaren 3a) suediar kirolari bat da, judoan lehiatzen dena.
2024ko Udako Olinpiar Jokoetan brontzezko domina lortu zuen -48 kg kategorian. Brontzezko domina irabazi zuen 2024ko Munduko Judo Txapelketan, maila berean.

## Nazioarteko palmaresa

Olinpiar Jokoak :
| Urtea | Lekua | Domina | Kategoria |
| 2024 | Paris | 03 ! | –48 kg |
| Munduko Txapelketa ||||
| Urtea | Lekua | Domina | Kategoria |
| 2024 | Abu Dhabi | 03 ! | –48 kg |

## Erreferentziak

* 1 2 (Frantsesez) «Tara Babulfath» Jeux Olympiques Paris 2024.
* ↑ (Ingelesez) «Tara Babulfath (Judo): Prize list and results» TheSports.org (web.archive.org) 2024-07-28 (Noiz kontsultatua: 2024-08-05).
* ↑ (Ingelesez) «Tara Babulfath Judoka» JudoInside (web.archive.org) 2024-07-27 (Noiz kontsultatua: 2024-08-05).

## Ikus, gainera

* Judoa 2024ko Udako Olinpiar Jokoetan

## Kanpo estekak

* (Ingelesez) Tara Babulfath International Judo Federation
* Datuak: Q124719353
# Tara Strong

Tara Lyn Strong (jaiotza abizena, Charendoff; 1973ko otsailaren 12a - ) kanadar-estatubatuar aktore eta ahots-aktorea da. Hainbat filma, telesail eta animazio filmetan hartu du parte. Rugrats, The Powerpuff Girls, The Fairly OddParents, Drawn Together, Teen Titans eta My Little Pony: Friendship Is Magic animazio serieetako ahotsa jarri du, euren jatorrizko bertsioan. Final Fantasy X-2, eta Batman: Arkham series bideo-jokoetan ere bere ahotsa jarri du.
* Datuak: Q4029
* Multimedia: Tara Strong / Q4029
# Tara Hills (Kalifornia)

Tara Hills Ameriketako Estatu Batuetako erroldak esleitutako leku bat da. Contra Costa konderrian dago, Kalifornia estatuan. 5.364 biztanle ditu, 1,721647 kilometro koadroko azaleran banatuta.

## Ikus, gainera

* Contra Costa konderria

## Kanpo estekak

* Datuak: Q3289792
# Tara (musika taldea)

Tara, 2015. urtean Gasteizen sortutako rock musika taldea da.

## Ibilbidea

2015ean sortu eta 2018an atera zuten lehenengo diskoa. 2019an Gasteiko Txosnetako banda lehiaketaren lehen edizioa irabazi zuten.

## Diskografia

* Tara (2018, autoekoizpena)

## Erreferentziak

* ↑ «[KONTZERTUA Tara - Gasteiz - 2017-10-27»] Alea.eus (Noiz kontsultatua: 2023-08-09).
* ↑ «Tara» www.badok.eus (Noiz kontsultatua: 2023-08-09).
* ↑ «Tara-k kontzertua eskainiko du Gasteizko Txosnetan, banda lehiaketa irabazi ostean» Hala Bedi (Noiz kontsultatua: 2023-08-09).
* ↑ «Tara» www.badok.eus (Noiz kontsultatua: 2023-08-09).
# Tara Fares

Tara Faris Ximun (arabieraz: تارة فارس شمعون‎) (Bagdad, Irak, 1996ko urtarrilaren 10a - 2018ko irailaren 27a), ezagunagoa Tara Fares izenez, irakiar modeloa izan zen.
2014an Miss Bagdad eta Miss Irak edertasun-lehiaketak irabazi zituen. Ondoren, denboraldi batez Europara bizitzera joan zen, non mendebaldeko bizimodua bereganatu zuen.
Sare sozialetako oso erabiltzaile aktiboa izanda, bere Instagram kontuak 2,7 milioi jarraitzailera iritsi zen Irakeko itzal handiko pertsonaiarik ospetsuenetako bat bihurtuz.
2018ko irailaren 27an berak gidatzen zuen Porsche zuria autoa tirokatu zuten eta han hil zen hiru tiro jasota.
# Katiuska, la mujer rusa

Katiuska, la mujer rusa (eusk.: «Katiuska, errusiar emakumea») Pablo Sorozabalen bi aktoko opereta da, Emilio González del Castillo eta Manuel Martíren libretoa duena. Bartzelonako Victoria antzokian estreinatu zuten 1931ko urtarrilaren 28an.

## Pertsonaiak

| Pertsonaia | Tesitura | Estreinaren antzezle-zerrenda 1931-1-28 (zuzendaria: -) |
| Katiuska | soprano | Gloria Alcaraz |
| Olga | tiple | Amparo Albiach |
| Pedro Stakof | baritono | Marcos Redondo |
| Sergio printzea | tenor | Mateo Guitart |
| Bruno Brunovitx koronela | baxu | Ángel de León |
| Boni | tenor | José Acuaviva |
| Amadeo Pich | hitz egiten | |
| Tatiana | tiple | |

## Erreferentziak

* ↑ Martín Triana, José María. (1992). El libro de la ópera. (2. argitaraldia) Alianza Editorial, S.A. ISBN 84-206-0284-1..
* ↑ lazarzuela.webcindario

## Kanpo estekak

* Datuak: Q5958636
# Katioi

Katioia ioi bat da (atomoa edo molekula) karga elektriko positiboa duena, hau da, behar baino elektroi gutxiagoekin. Katioiak, oxidazio egoera positibo batekin deskribatzen dira.
gatzak, tipikoki, katioi eta anioiekin osatuta dago (lotura kimikoa, sekula lotura ionikoa bakarrik ez den arren, beti dago lotura kobalente bat).

## Katioi garrantzitsuak

* Hidronioa edo protoi hidratatua
* Metal alkalino eta lurralkalinoak:
** sodioa
** potasioa
** magnesioa
** kaltzioa
* Trantsizio-metalak
* Amonioa
# Katisko-Saarijärvi

Katisko-Saarijärvi aintzira Finlandiako Kemijärvi udalerrian dagoen aintzira bat da, Kemijärvi eta Misijärvi aintziretatik eta Rovaniemi hiriburutik hurbil. Kemijärvi aintziren bihotzetik ateratzen diren aintzira txikitxoetako bat dugu hau, bizilagun dituen aintzirekin batera. Arrainen oparotasunagatik eta ur gardenengatik da ezaguna; izan ere, arrantzaren paradisua da eta hala nola, izokin eta perka antzeko arrain-mota ugari aurkitu daiteke bertan.
Inguruko landaredia basoen Lappi lurraldean aurkitzen diren landare ohikoak da; hala nola, azaleak, azeri-mahatsak eta urki zilarkarak.
Faunari dagokionez, igarabak edo urtxakurrak dira nagusi bertako uretan eta lehen aipaturiko izokin eta perka antzeko arrainez elikatzen dira. Altzeak, elur-oreinak eta hartz arreak dira inguruetan agertu daitezkeen ugaztun handi eta esanguratsuenak. Hegaztiei dagokienez, eskinoso abeslariak eta zapelatzak dira nagusi.
Aintziran uharte handi bat dago, hau izoztua gelditzen denean mendixkatxoa dirudienak. Urak Kemijoki ibaitik iritsi eta Kemijoki ibaiaren bitartzen Kemijärvi aintziraraino iristen dira. Raajärvi herrixkatik gertu dago.

## Ikus, gainera

| Kemijärvi Kemijärvi aintzira | Kemijoki ibaia Misijärvi aintzira | Raajärvi herrixka Rovaniemi |

## Erreferentziak

* ↑ Pyhä-Luoston kansallispuisto

## Kanpo estekak

* Datuak: Q12261380
# Katja Kettu

Katja Maaria Kettu (Muhos, Finlandia, 1978ko apirilaren 10a) eleberrigilea eta animazio-zuzendaria da. Bere lehenengo liburua Surujenkerääjä (2005) izan zen. Kettu ezagun egin zuen liburua Kätilö (2011) da. Kätilö liburuan oinarrituta film bat egin dute eta liburuak sari asko jaso ditu: Kalevi Jäntti saria, Runeberg saria eta Kiitos kirjasta saria. Surujenkerääjä nobelarengatik Tiiliskivi saria eman diote.
Kettu finlandiarra da. Gaztaroan Rovaniemin (Laponia) bizi zen, eta Turkun, Tamperen eta Londresen ikasi zuen. Animazio-zuzendari ikasketetan lizentziatu zen 2001. urtean. Liburuak, animazioak, bideoklipak, antzezlanak eta binetak egin ditu eta gainera kantaria da Confusa taldean.
Kätilö (Emagina) eleberriak 100.000 ale baino gehiago saldu ditu eta hizkuntza askotan argitaratu dute. Bilbea emagin finlandiar baten eta soldadu alemaniar baten maisutasunari buruzkoa da eta Bigarren Mundu Gerran kokatuta dago. Kettu bere aitona-amonen bizitzarengan inspiratu zen eleberria idazteko.
Beste liburu batzuk Hitsaaja (2008), Pimppini on valloillaan: naisiin kohdistuva seksuaalinen vallankäyttö (2012), Piippuhylly: novelleja (2013), Novelli palaa! Matkanovelleja (2013, Aki Salmelarekin), Yöperhonen (2015), Fintiaanien mailla (2016, Meeri Koutaniemirekin eta Maria Seppälärekin) dira.

## Kanpo estekak

* Datuak: Q11870379
* Multimedia: Katja Kettu / Q11870379
# Katipunan

Katipunan 1892ko uztailaren 7an Filipinetan Andrés Bonifaciok sortutako erakunde sekretua izan zen, Espainiaren dominaziotik askatzeko helburuarekin. Katipunan izen ofizialaren laburpen bat da, tagaloz Kataas-taasang, Kagalang-galangang Katipunan ng̃ mg̃á Anak ng̃ Bayan izena baitzuen erakundeak, "Herriaren Semeen Goi Elkarte Agurgarria". Bere siglak KKK ziren, baina ez da nahastu behar sigla berberak dituen Ku Klux Klanekin. Katipunan hitzaren oinarrian "gizarte" hitza dago. José Rizalek sortutako Liga Filipinako kideen atxiloketaren ostean osatu zen taldea.

## Kanpo estekak

* Datuak: Q673018
* Multimedia: Katipunan / Q673018
# Kataxulo gaztetxea

Kataxulo gaztetxea (herriko ahoskeran, gaztetxia) Oiartzunen dagoen gaztetxea da. 2006ko apirilean sortu zen gaztetxea eta lehiaketa egin zuten gaztetxearen izena hautatzeko. Hainbat izan dira bertan egin diren ekimenak, kontzertuak, tailerrak, bertso saioak, ikastaroak...
2008ko otsailean, 2. urteurrenaren harira, bertso txapelketa antolatu zuten eta Ander Lizarraldek irabazi zuen txapela. Bigarren urteurrena ospatzeko hilabete gutxi falta zirela Oiartzualdean gazteen aurkako sarekada izan zen Espainiako Auzitegi Nazionalak aginduta, eta tartean Kataxulo gaztetxea ere miatu zuten poliziek. Urteurreneko ospakizunak bertan behera geratu ziren erasoaren ostean.
2011ko apirilaren 9tik 17ra Kataxulo gaztetxearen 5. urteurrena ospatu zuten Oiartzunen. Egitarau zabala antolatu zuten: kontzertu ugari, zine emanaldiak, tailerrak, hitzaldiak…

## Kanpo estekak

* Kataxulo gaztetxearen Myspace orria
* Kataxulo gaztetxearen Facebook orria
* Datuak: Q12261368

## Erreferentziak

* ↑ Youtube.com kataxulo bertso txapelketa finala 2011/12/09ean kontsultatua
* ↑ Youtube.com Poliziaren miaketak gaztetxean 2011/12/09ean kontsultatua
* ↑ II. urteaurreneko ospakizunak bertan behera geldituko dira 2011/12/09ean kontsultatua
* ↑ ehkordinadora: V. urteurreneko ospakizunak 2011/12/09ean kontsultatua
* ↑ oiartzunirratia.org V. urteaurreneko ospakizunak 2011/12/09ean kontsultatua
# Katayamalita

Katayamalita silikato motako minerala da.

## Ezaugarriak

Katayamalita silikato mineralaren formula kimikoa hau da: ${\ce {KLi3Ca7Ti2(SiO3)12(OH)2}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Katayamalite: Mineral information, data and localities.» www.mindat.org (Noiz kontsultatua: 12-05-2019).
# Katarzyna Klata

Katarzyna Klata (Sochaczew, 1972ko urriaren 18a) arkularia da. Polonia ordezkatu zuen 1996ko Udako Olinpiar Jokoetan.

## Erreferentziak

* ↑ Katarzyna Klata
* ↑ Katarzyna KLATA

## Kanpo estekak

* Datuak: Q3073876
# Katarzyna Zillmann

Katarzyna Zillmnn (Toruń, 1995eko uztailaren 26a) Poloniako emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta zilarrezko domina lortu zuen skull laukoitzean. Taldea hauek osatzen zuten: Katarzyna Zillmannek berak, Marta Wieliczkok, Agnieszka Kobusek, Maria Sajdakek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Skull laukoitzean |
| Munduko arraunketa Txapelketa ||||
| Urtea | Lekua | Domina | Kategoria |
| 2017 | Sarasota Estatu Batuak | 02 ! | Skull laukoitzean |
| 2018 | Plovdiv Bulgaria | 01 ! | Skull laukoitzean |
| 2019 | Ottensheim Austria | 02 ! | Skull laukoitzean |
| Europako Txapelketa ||||
| Urtea | Lekua | Domina | Kategoria |
| 2018 | Glasgow Erresuma Batua | 01 ! | Skull laukoitzean |

## Erreferentziak

* ↑ "Katarzyna Zillmann" olympedia.org. (Ingelesez)
* ↑ "Katarzyna Zillmann" FISAren datu-basea. (Ingelesez)

## Kanpo estekak

* Datuak: Q29526438
* Multimedia: Katarzyna Zillmann / Q29526438
# Katastro

Katastro ondasun higiezinen zentsuari deritzo, lursailen mugak eta bestelako ezaugarriak zehazten dituena. Bertan, lursail eta eraikinen balioen zenbatespen bat ere egiten da, bertan oinarrituta horiei dagokien zerga kalkulatu ahal izateko.

## Kanpo estekak

* Datuak: Q191072
* Multimedia: Cadastres / Q191072